**ՀԱՅՏԱՐԱՐՈՒԹՅՈՒՆ**

**«ՃԱՄՊՐՈՒԿ 2021» լրագրողական ամենամյա մրցույթ**

Հայաստանում ՄԱԿ-ի Փախստականների գործակալությունը եւ ՀՀ Տարածքային կառավարման եւ ենթակառուցվածքների նախարարության Միգրացիոն ծառայությունը շարունակում են **«ՃԱՄՊՐՈՒԿ» ամենամյա լրագրողական մրցույթի** ավելի քան տասնամյա ավանդույթը։

Այս տարի մրցույթին կարող են ներկայացվել 2020 թ. նոյեմբերի 15-ից մինչեւ 2021 թ. նոյեմբերի 30-ն ընկած ժամանակահատվածում հրապարակված նյութերը՝ հետեւյալ թեմաներով.

* ապաստանի համակարգ. փախստականներ, միջազգային պաշտպանություն և ինտեգրում ՀՀ-ում.
* միգրացիոն գործընթացներ և միգրանտներ.
* տեղահանություն և տեղահանված անձանց խնդիրներ։

Մրցույթին կարող են մասնակցել հեռուստատեսության, ռադիոյի, տպագիր մամուլի, էլեկտրոնային մեդիա ոլորտի բոլոր ժանրերում գործունեություն ծավալող լրագրողներ եւ թղթակիցներ, անկախ բլոգերներ, լուսանկարիչներ, մուլտիմեդիայի մասնագետներ։

Մրցույթի արդյունքների ամփոփմամբ կազդարարվեն **1-ին, 2-րդ եւ 3-րդ մրցանակների հաղթողները**, ինչպես նաեւ կընտրվեն խրախուսական մրցանակների հաղթողները։

Մրցույթի մասնակիցների կողմից ներկայացված աշխատանքները կքննարկվեն ժյուրիի կողմից եւ կամփոփվեն մրցանակաբաշխության հանդիսավոր արարողությամբ՝

**2021 թ. դեկտեմբերի 18-ին՝ Միգրանտների միջազգային օրը։**

**Նյութերն անհրաժեշտ է ուղարկել մինչեւ 2021 թ. նոյեմբերի 30-ը, ժ. 23։59, էլ-փոստի** **armye@unhcr.org** **եւ** **migrationservice.sms@mta.gov.am** **հասցեներով՝ պարտադիր նշելով հետեւյալը.**

- հեղինակի անունը եւ ազգանունը,

- կոնտակտային տվյալներ (հեռախոսի համար, էլ-փոստի հասցե),

- հրապարակման ամսաթիվը, հղումը, հեղինակության լրացուցիչ հիմնավորում (եթե մասնակիցը տեսնում է դրա կարիքը),

- լրատվամիջոցի անվանումը։

Հարցերի դեպքում խնդրում ենք զանգահարել հետեւյալ հեռախոսահամարներով՝ 091 41 61 27, 091 52 02 54։

*«ՃԱՄՊՐՈՒԿ 2021» լրագրողական մրցույթի նպատակը թեմատիկ լուսաբանման ոլորտում լավագույն փորձը խրախուսելն է։ Հայաստանում փախստականների, տեղահանված անձանց և միգրանտների ու նրանց ինտեգրման գործընթացների վերաբերյալ գրագետ եւ ազդեցիկ մեդիա բովանդակությունը քաջալերելով՝ նպատակ ունենք ոգեշնչելու լրագրողներին՝ առավել ընդգրկուն, ճշմարիտ եւ անաչառ մոտեցումներ ցուցաբերելու տեղահանված անձանց և միգրանտների վերաբերյալ լրագրության և լուսաբանման գործում։*